ଜେଜେମା', ନାତୁଣୀଙ୍କୁ ହତ୍ୟା , ଅଭିଯୁକ୍ତ ଗିରଫ, କାତି ଜବତ\nହିଞ୍ଜିଳିକାଟୁ,୧୦।୧୨(ଡି.ଏନ୍.ଏ.)-ଗଞ୍ଜାମ ଜିଲା ହିଞ୍ଜିଳି ଥାନା ବାଦିଆମ୍ବ ଗଁାରେ ରବି\nଜେଜେମା', ନାତୁଣୀଙ୍କୁ ହତ୍ୟା , ଅଭିଯୁକ୍ତ ଗିରଫ, କାତି ଜବତ\t December 10th, 00:00 AM December 10th, 00:00 AM\nହିଞ୍ଜିଳିକାଟୁ,୧୦।୧୨(ଡି.ଏନ୍.ଏ.)-ଗଞ୍ଜାମ ଜିଲା ହିଞ୍ଜିଳି ଥାନା ବାଦିଆମ୍ବ ଗଁାରେ ରବିବାର ଡବଲ ମର୍ଡର ହୋଇଛି। ପୂର୍ବ ଶତ୍ରୁତାକୁ ନେଇ ଜଣେ ଯୁବକ ପଡ଼ିଶା ଘରର ଜେଜେ ମା' ଓ ତାଙ୍କ ୪ ବର୍ଷୀୟା ନାତୁଣୀଙ୍କୁ କାତିରେ ହାଣି ହତ୍ୟା କରିଛନ୍ତି। ମୃତ ଜେଜେମା' ହେଲେ କମା ସେଠୀ (୬୫) ଓ ତାଙ୍କ ନାତୁଣୀ ଶ୍ରୀୟା। ଏ ନେଇ କମାଙ୍କ ପୁଅ ମିଟୁଙ୍କ ଅଭିଯୋଗକ୍ରମେ ଥାନାରେ ନଂ.୧୭୫/୧୭ରେ ହତ୍ୟା ମାମଲା ରୁଜୁ ହୋଇଛି। ଅଭିଯୁକ୍ତ ରଞ୍ଜନ ସେଠୀଙ୍କୁ ପୋଲିସ ଗିରଫ କରିଛି। ହତ୍ୟାରେ ବ୍ୟବହୃତ କାତି ଜବତ କରାଯାଇଛି। ରଞ୍ଜନଙ୍କୁ କୋର୍ଟ ଚାଲାଣ କରାଯାଇଥିଲା। ଜାମିନ ନାମଞ୍ଜୁର ହେବାରୁ ବ୍ରହ୍ମପୁର ବିଚାର ବିଭାଗୀୟ ହାଜତକୁ ପଠାଇ ଦିଆଯାଇଛି। ବାଦିଆମ୍ବଗଁା ଖଳାସାହିର ଦୁଇ ପଡ଼ୋଶୀ ମିଟୁ ଓ ରଞ୍ଜନ। ଉଭୟେ ଦୂର ସମ୍ପର୍କୀୟ। କୌଣସି ଏକ କଥାକୁ ନେଇ ସେମାନଙ୍କ ମଧ୍ୟରେ ପୂର୍ବରୁ ମନୋମାଳିନ୍ୟ ରହିଥିଲା। ରବିବାର ସକାଳେ ମିଟୁ ନିକଟସ୍ଥ ଏକ ଗ୍ରାମକୁ ଯାଇଥିଲେ। ଝିଅ ଶ୍ରୀୟା ଓ ଝିଆରୀ ରୁଚିଙ୍କୁ ଧରି ଜେଜେ ମା' କମା ଘରେ ଥିବା ବେଳେ ଅନ୍ୟମାନେ ବିଲକୁ କାମ କରିବାକୁ ଯାଇଥିଲେ। ପୂର୍ବାହ୍ନ ପ୍ରାୟ ୮ଟାରେ ରଞ୍ଜନ କୌଣସି କଥାକୁ ନେଇ କମାଙ୍କ ସହ ଯୁକ୍ତିତର୍କ କରିଥିଲେ। ଏଥିରେ ଉତ୍ତ୍ୟକ୍ତ ହୋଇ ସେ ଏକ କାତିରେ କମାଙ୍କୁ ଆକ୍ରମଣ କରିଥିଲେ। ଜେଜେ ମା'ଙ୍କ ଆଗକୁ ଆସିବାରୁ ଶ୍ରୀୟାଙ୍କୁ ମଧ୍ୟ ଆକ୍ରମଣ କରିବାକୁ ପଛାଇ ନ ଥିଲେ ରଞ୍ଜନ। ଏହା ଦେଖି ରୁଚି ଅନ୍ୟ ଏକ ଘରକୁ ଦୌଡ଼ି ପଳାଇ ଥିଲେ। ଜେଜେ ମା' ଓ ନାତୁଣୀଙ୍କର ଚିତ୍କାର ଶୁଣି ଗାଁ ଲୋକେ ସେଠାରେ ରୁଣ୍ଡ ହୋଇଯାଇ ରଞ୍ଜନଙ୍କୁ କାବୁ କରିଥିଲେ। ଖବରପାଇ ପରିବାର ଲୋକେ ପହଞ୍ଚି ଗୁରୁତର ଅବସ୍ଥାରେ କମା ଓ ଶ୍ରୀଘାଙ୍କୁ ହିଞ୍ଜିଳିକାଟୁ ଡାକ୍ତରଖାନାକୁ ନେଇଥିଲେ। ପରେ ଉଭୟଙ୍କୁ ବ୍ରହ୍ମପୁର ବଡ଼ ମେଡିକାଲକୁ ପଠାଯାଇଥିଲା। ସେଠାରେ ଚିକିତ୍ସାଧୀନ ଅବସ୍ଥାରେ କମା ଓ ଶ୍ରୀୟାଙ୍କ ମୃତ୍ୟୁ ଘଟିଥିଲା। ପୋଲିସ ବାଦିଆମ୍ବଗଁାରୁ ରଞ୍ଜନଙ୍କୁ ଗିରଫ କରିବା ସହ ରକ୍ତଲଗା କାତିକୁ ଜବତ କରିଛି। ଜେଜେ ମା', ନାତୁଣୀଙ୍କ ମୃତଦେହ ବ୍ୟବଚ୍ଛେଦ ପରେ ପରିବାର ଲୋକଙ୍କୁ ହସ୍ତାନ୍ତର କରାଯାଇଛି।
